
###### **ประกาศองค์การบริหารส่วนตำบลทุ่งใหญ่**

**เรื่อง การตรวจรับงานจ้างโครงการก่อสร้างอาคาร จำนวน ๑ หลัง**

 **ตำบลทุ่งใหญ่ อำเภอทุ่งใหญ่ จังหวัดนครศรีธรรมราช**

------------------------------------------

 ด้วยองค์การบริหารส่วนตำบลทุ่งใหญ่ ได้ตกลงว่าจ้าง ห้างหุ้นส่วนจำกัด เอียดบัวการโยธา โดยนางสาวจุฑามาศ เอียดเกื้อ ผู้รับจ้าง ทำการรับจ้างโครงการก่อสร้างอาคาร จำนวน ๑ หลัง ขนาดกว้าง ๔.๐๐ เมตร ยาว ๙.๐๐ เมตร สูง ๓.๐๐ เมตร ตำบลทุ่งใหญ่ เป็นเงินทั้งสิ้น ๔๗๑,๐๐๐ บาท (-สี่แสนเจ็ดหมื่นหนึ่งพันบาทถ้วน-) ตามสัญญาจ้าง เลขที่ ๒๔/๒๕๖๑ ลงวันที่ ๒๕ กันยายน ๒๕๖๑ นั้น

 บัดนี้ ห้างหุ้นส่วนจำกัด เอียดบัวการโยธา ได้ส่งมอบงานจ้างแล้ว เมื่อวันที่ ๑๙ พฤศจิกายน ๒๕๖๑ คณะกรรมการตรวจการตรวจรับพัสดุกำหนดไปตรวจงานจ้าง ในวันที่  **๒๒ พฤศจิกายน ๒๕๖๑** เวลา.  **๑๑.๓๐ น.** เพื่อให้การดำเนินการขององค์การบริหารส่วนตำบลทุ่งใหญ่ เป็นไปด้วยความโปร่งใสตรวจสอบได้ จึงขอประกาศให้ประชาชนไปร่วมตรวจรับงานจ้างตามวันเวลาและสถานที่ก่อสร้าง ดังกล่าวโดยพร้อมเพรียงกัน

 จึงประกาศมาเพื่อทราบโดยทั่วกัน

 ประกาศ ณ วันที่ ๒๐ เดือน พฤศจิกายน พ.ศ.๒๕๖๑

 (ลงชื่อ) 

 (นายชัยณรงค์ รักษามั่น)

นายกองค์การบริหารส่วนตำบลทุ่งใหญ่